**SZERZŐDÉS-TERVEZET**

amely létrejött egyrészről

az **Országos Vízügyi Főigazgatóság**

székhelye: …………………………………

PIR azonosító: …………………………………

MÁK számlaszám: …………………………………

adószám: …………………………………

képviseli: …………………………………

mint megrendelő (a továbbiakban: Megrendelő)

másrészről

…………………………………………………………………

székhelye:……………………………………………………….

képviseli: …………………………………………….

intézményi azonosító/cégjegyzékszám:………………………………….

adószám: …………………………………….

számlavezető bank: ……………………………………….

bankszámlaszám: ……………………………………..

 mint vállalkozó (a továbbiakban: Vállalkozó)

(a Megrendelő és a Vállalkozó a továbbiakban együtt: Szerződő felek)

között az alulírott helyen és napon, az alábbiak szerint.

**Előzmény**

A Szerződő felek rögzítik, hogy Megrendelő, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) Második része szerint lefolytatott nyílt közbeszerzési eljárásban hozott döntésének megfelelően Vállalkozóval köt szerződést (az eljárást megindító felhívás … napján az Európai Unió Hivatalos Lapjában TED ………………………… számon került közzétételre).

A Szerződő felek rögzítik, hogy jelen szerződés alapján a Vállalkozó teljesítésre a közbeszerzési eljárás ajánlati felhívásában, a dokumentációban és az ajánlatában foglaltakra figyelemmel köteles.

**1. A szerződés tárgya, a felek jogai és kötelezettségei**

* 1. A Vállalkozónak a szerződés 1. mellékletében foglalt műszaki dokumentációban megfelelően feladata **Vízminőségvédelmi szakértői szolgáltatás -Biológiai vízminősítéssel kapcsolatos fejlesztési feladatok.** A részletes feladatleírást jelen szerződés 1 számú melléklete (műszaki leírás) tartalmazza.

1.2. A Vállalkozó kijelenti, hogy rendelkezik a tevékenysége folytatásához szükséges összes engedéllyel, eszközzel, továbbá mindazon szakmai tapasztalattal, amely a tevékenység megfelelő szintű ellátásához szükséges.

 Vállalkozó köteles a teljesítés során az ajánlatában megajánlott szakmai tapasztalattal rendelkező szakembereket bevonni (2. sz melléklet).

1.3. A Vállalkozó a Megrendelő utasítása szerint köteles eljárni. Az utasítás nem terjedhet ki a tevékenység megszervezésére és nem teheti a teljesítést terhesebbé. Amennyiben a Megrendelő célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.

1.4. A Megrendelő a szerződés aláírásával egyidejűleg Vállalkozó rendelkezésére bocsátja a feladat ellátásához szükséges információkat.

1.5. A Vállalkozó a jelen szerződés szerinti tevékenységet saját költségén végzi el. Köteles a tevékenység végzésének feltételeit úgy megszervezni, hogy biztosítsa a tevékenység biztonságos, szakszerű, gazdaságos és határidőre történő befejezését.

1.6. A Megrendelő részéről teljesítésigazolásra, kapcsolattartásra jogosult vagy a Megrendelő által írásban kijelölt más személy a Vállalkozó jelen szerződés teljesítésével összefüggő tevékenységét bármikor ellenőrizheti. A Szerződő felek rögzítik, hogy Vállalkozó nem mentesül a szerződésszegés következményei alól, ha Megrendelő képviselője az ellenőrzést elmulasztotta vagy nem megfelelően végezte el.

1.7. A Vállalkozó kötelezettséget vállal arra, hogy nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak.

 A Vállalkozó kötelezettséget vállal arra, hogy a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdés szerinti ügyletekről a Megrendelőt haladéktalanul értesíti.

1.8. Vállalkozó a projekt ellenőrzésére feljogosított szervezetek ellenőrzése során közreműködik, adatszolgáltatással, illetve személyes részvétellel.

**2. A szerződés időtartama, teljesítés helye:**

2.1. Felek jelen szerződést a szerződés hatályba lépésétől számított4 hónap határozott időtartamra kötik. A szerződés kezdő dátuma a szerződés hatályba lépését követő 5. munkanap. A szerződés hatályba lépésének feltétele a 320/2015. Korm. rendelet 13. § (2) bekezdése szerint kiállított záró tanúsítvány megléte.

2.2. A teljesítés helye a Megrendelő székhelye.

**3. Vállalkozói díj, fizetési feltételek**

3.1. A Vállalkozót jelen szerződésből eredő kötelezettségeinek szerződésszerű teljesítéséért ….. Ft + … ÁFA egyösszegű díj illeti meg.

3.2. A számla kiállításának feltétele a teljesítésigazolás kiállítása. Vállalkozó a teljesítéséről a teljesítést követő nyolc naptári napon belül teljesítési összesítőt készít a műszaki leírásban foglaltak szerint, és azt megküldi a Megrendelő részére. A Megrendelő a teljesítési összesítőt megvizsgálja, és annak elfogadásáról a kézhezvételtől számított tizenöt naptári napon belül teljesítésigazolás kiállítása útján nyilatkozik, illetve szükség esetén közli kifogásait a Vállalkozóval. A Megrendelő képviseletében a teljesítésigazolás kiállítására az arra kijelölt vezető, akadályoztatása esetén az általa kijelölt személy jogosult.

3.3. A vállalkozási díj a Vállalkozónak a feladat ellátásával kapcsolatban felmerült minden költségét, kiadását magába foglalja, további követelés nem érvényesíthető.

3.4. A számla kiállítására és benyújtására a teljesítésigazolás kézhezvételét követően kerülhet sor.

3.5. A számla kifizetése a Kbt. 135. § (1) és(6) bekezdésekkel összhangban, a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)–(2) bekezdései alapján, a számla kézhezvételének napját követő 30 napon belül átutalással valósul meg.

Késedelmes fizetés esetén Vállalkozó a Ptk. 6:155. § (1) bekezdésében meghatározott mértékű, és a késedelem időtartamához igazodó késedelmi kamatra jogosult.

* 1. A nem megfelelően kiállított vagy a jelen szerződésben előírt tartozékokkal nem rendelkező számlát a Megrendelő visszaküldi a Vállalkozónak. A Vállalkozó által javított számla kiegyenlítésére vonatkozóan a fizetési határidő az ismételt kézhezvételtől újrakezdődik.
	2. A számla kiegyenlítéséhez a következő okmányokat kell megküldeni:
* egy eredeti számlapéldányt,
* a teljesítést igazoló okmány eredeti példányát.
	1. A benyújtott számláknak meg kell felelniük az általános forgalmi adóról szóló 2007. évi CXXVII. törvényben foglaltaknak.

**4. Alvállalkozás**

4.1. A teljesítésben alvállalkozó(k) kizárólag a Megrendelő előzetes beleegyezésével működhet(nek) közre. Alvállalkozó jogosulatlan igénybevétele esetén a Vállalkozó felel minden olyan kárért, amely az alvállalkozó igénybevétele nélkül nem következett volna be. Jogosan igénybevett alvállalkozóért a Vállalkozó úgy felel, mintha a munkát maga végezte volna el.

A Vállalkozó teljesítése során közreműködő bevonására a Kbt. 138. § (2)-(5) bekezdésében meghatározottak szerint kell eljárni.

4.2. Az alvállalkozói szerződéseknek meg kell felelniük jelen szerződés kikötéseinek.

4.3.   A Vállalkozó köteles alvállalkozóját tájékoztatni, hogy a 200.000 Ft feletti kifizetések esetén az adózás rendjéről szóló 2003. évi XCII. törvény 36/A. §-ban foglalt rendelkezések szerint fog eljárni.

4.4 Vállalkozó a következő igénybe venni kívánt alvállalkozókkal köt szerződést, az alábbi feladatrészre:

Cégnév:

Székhely:

Cégjegyzékszám:

Képviselő neve:

Bankszámlaszám:

Elvégzendő feladat:

Cégnév:

Székhely:

Cégjegyzékszám:

Képviselő neve:

Bankszámlaszám:

Elvégzendő feladat:

**5. A Vállalkozó nem szerződésszerű teljesítése, kötbér, jótállás, a szerződés megszűnése**

5.1. A Vállalkozó köteles a Megrendelőt minden olyan körülményről haladéktalanul, de legfeljebb a tudomására jutásától számított egy munkanapon belül értesíteni, amely a vállalkozás eredményességét vagy kellő időre való elvégzését veszélyezteti vagy gátolja. Az értesítés elmulasztásából eredő kárért a Vállalkozó felelős.

5.2. Amennyiben a Vállalkozó – olyan okból, melyért felelős – késedelmesen teljesít, úgy a Megrendelő – a szerződésszegésből fakadó egyéb igényein túl – késedelmi kötbérre jogosult. A késedelmi kötbér alapja a 3.1. pontban megadott egyösszegű díj, mértéke az eredménytelenül eltelt végteljesítési határidőtől számítva (naptári) napi 1%*,* de maximum a 3.1. pontban megadott egyösszegű díj 30%-a. A kötbérmaximum elérése esetén Megrendelő - anélkül, hogy érdekmúlását bizonyítania kellene - jogosult a szerződést azonnali hatállyal felmondani, illetve elállási jogát gyakorolni továbbá a teljesítés elmaradásából származó kárát a Vállalkozótól követelni.

5.3. A Vállalkozó a Megrendelő utasítása szerint köteles eljárni. Amennyiben a szolgáltatás – olyan okból, melyért Vállalkozó felelős – nem felel meg a jelen szerződésben meghatározott feltételeknek, vagy a teljesítés során a Megrendelő által megfogalmazott igényeknek, úgy Megrendelő a hiba kiküszöböléséig az 5.1. pont szerinti késedelmi kötbérre jogosult. Hibás teljesítésnek minősül különösen: ha a Vállalkozó nem tartja be a vonatkozó jogszabályok, műszaki előírások, szabványok vagy az 1. melléklet szerinti műszaki leírás rendelkezéseit.

5.4. A Megrendelőnek jogában áll a késedelmi, kötbért az esedékes vállalkozási díjba beszámítani, amennyiben a Kbt. 135. § (6) bekezdésében rögzített feltételek fennállnak.

5.5. Ha a Vállalkozó a jelen szerződésben meghatározott feladatát – olyan okból, amelyért felelős – nem teljesíti, úgy a Megrendelő a 3.1. pontban megadott egyösszegű díj 30 %-ának megfelelő mértékű meghiúsulási kötbérre jogosult, amely esetben a Megrendelő a továbbiakban a teljesítést nem követelheti. Meghiúsulásnak minősül, amennyiben a Vállalkozó a végteljesítési határidő tekintetében 30 naptári napot meghaladó késedelembe esik, vagy hibás teljesítés esetén, amennyiben a Megrendelő hibátlan teljesítésre történő felszólításának – az ott meghatározott határidőben – nem tesz eleget, vagy a teljesítés ezt követően sem felel meg a jelen szerződésben, jogszabályban, illetve a teljesítés során a Megrendelő által meghatározott követelményeknek.

5.6. A kötbérek a Ptk. 6:186. § (1) bekezdése alapján abban az esetben érvényesíthetőek, ha a Vállalkozó olyan okból, melyért felelős, megszegi a szerződést. A Vállalkozó tudomásul veszi, hogy a Megrendelő – a Ptk. 6: 187. §-ára figyelemmel- jogosult a kötbér mellett a kötbért meghaladó kárának érvényesítésére, valamint, hogy a késedelmi vagy a hibás teljesítési kötbér megfizetése nem mentesíti a teljesítés alól.

5.7. A Megrendelő a kötbérigényét írásban köteles közölni a Vállalkozóval, külön megjelölve annak jogalapját és összegét.

5.8. A Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll az 62. § (1) bekezdés k) pontjában meghatározott valamely feltétel,

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pontjában meghatározott valamely feltétel.

Vállalkozó jelen pontban foglalt felmondás esetén a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

5.9. A Megrendelő a szerződést felmondhatja továbbá, vagy – Ptk.-ban foglaltak szerint – a szerződést elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni,

b) Vállalkozó nem biztosítja a Kbt. 138. §-ban, illetve a IX. fejezetben foglaltak betartását, vagy a Vállalkozóként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak,

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

A Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

5.10. Vállalkozó

a) nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a 143. § (3) bekezdése szerinti ügyletekről az ajánlatkérőt haladéktalanul értesíti.

A külföldi adóilletőségű Vállakozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

5.11. Vállalkozó 12 hónap jótállást vállal az elvégzett munkára. A jótállás kezdő időpontja a teljesítésigazolás kiállítása. A jótállási idő alatt előforduló hibát a Vállalkozó díjmentesen kijavítja. Vállalkozó a jótállás időtartama alatt közvetlen elérését biztosító Hot-line telefonszámot biztosít a Megrendelő részére, amely munkaidőben (8 órától 16:30 óráig) hívható.

**6. Kapcsolattartás**

6.1. A Szerződő felek a szerződés teljesítésének elősegítése érdekében kapcsolattartó személyeket jelölnek meg az alábbiak szerint:

- Megrendelő kapcsolattartója:

tel:, mobil:

- Vállalkozó kapcsolattartója:

tel:, mobil: fax:, e-mail:

6.2. A Szerződő felek rögzítik, hogy egymás között minden nyilatkozatot vagy egyéb értesítést írásban, szükség szerint tértivevényes levélben, e-mailben vagy telefax útján kell megküldeni, amely akkor tekinthető szabályszerűnek, ha azt a kapcsolattartó személyek részére kézbesítették. Az értesítés akkor válik joghatályossá, amikor azt a címzett igazoltan átvette. A felmondást és az elállást írásban, tértivevényes levélben kell a másik féllel közölni.

6.3. Az e-mail vagy telefax útján történő kézbesítés esetén a nyilatkozat vagy értesítés akkor válik joghatályossá, amikor a címzett azt igazoltan kézhez vette: arról automatikus vagy kifejezett visszaigazolás érkezett.

6.4. A tértivevényes ajánlott postai küldeményt a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt eredménytelen, mert a címzett az iratot nem vette át (az a feladóhoz nem kereste jelzéssel érkezett vissza), az iratot – az ellenkező bizonyításáig – a postai kézbesítés második megkísérlésének napját követő ötödik munkanapon kell kézbesítettnek tekinteni.

6.5. A Szerződő felek megállapodnak, hogy a 6.1. pontban megjelölt kapcsolattartók személyében vagy adataiban történt változásról a másik felet haladéktalanul, de legfeljebb 3 munkanapon belül értesítik. A kapcsolattartók személyében vagy adataiban bekövetkezett változás a másik félhez szerződésszerűen megküldött értesítéssel lép hatályba. A kapcsolattartók személyének vagy adatainak változása nem minősül a szerződés módosításának.

**7. Titoktartás**

7.1. A Szerződő felek a jelen szerződéssel, valamint az annak során teljesített szolgáltatással kapcsolato­san kölcsönösen kijelentik, hogy a teljesítés során tudomásukra jutott minden információt és adatot bizalmasan kezelnek és megőriznek, ezeket a másik fél előzetes, írásbeli hozzájárulása hiányában nem hozzák nyilvánosságra vagy illetéktelen harmadik személy tudomására. A Vállalkozó a birtokába került információkat kizárólag a jelen szerződésben meghatározott feladatok teljesítése érdekében használhatja fel.

7.2. A Vállalkozó vállalja, hogy az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 27. § (3)-(3a) bekezdésére figyelemmel üzleti titok címen nem tagadja meg a tájékoztatást a jelen szerződés lényeges tartalmáról. A Vállalkozó jelen szerződés aláírásával tudomásul veszi, hogy nem minősül üzleti titoknak az az adat, amelynek megismerését, vagy nyilvánosságra hozatalát külön törvény közérdekből elrendeli.

7.3. A Szerződő felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdése szerint az Állami Számvevőszék, a Kormányzati Ellenőrzési Hivatalról szóló 355/2011. (XII. 30.) Korm. rendelet szerint a Kormányzati Ellenőrzési Hivatal az államháztartás alrendszereiből finanszírozott beszerzések és az államháztartás alrendszereinek vagyonát érintő szerződések, illetőleg a gazdálkodó szervezetek számára a központi költségvetésből juttatott pénzeszközök felhasználása tekintetében ellenőrzési jogosultsággal bír.

7.4. A Szerződő felek tudomásul veszik, hogy a szerződés a Kbt. 42. § (1) bekezdésében foglaltakra figyelemmel nyilvános, tartalma közérdekű adatnak minősül.

**8. Vitás kérdések rendezése**

8.1. A Vállalkozónak és a Megrendelőnek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a szerződés keretében vagy a szerződéssel kapcsolatosan felmerült. Minden, a szerződés megkötése után felmerülő, a szerződés teljesítését akadályozó körülményről a Szerződő felek kölcsönösen kötelesek egymást tájékoztatni.

8.2. Ha a Szerződő felek az említett közvetlen tárgyalások megkezdésétől számított harminc naptári napon belül nem tudják megoldani a szerződés alapján vagy ezzel összefüggésben keletkezett jogvitájukat, úgy a Polgári Perrendtartásról szóló 1952. évi III. törvényvonatkozó rendelkezései szerint jogosultak igényeiket peres úton rendezni.

**9. Vagyoni értékű jogok**

9.1. Vállalkozó kijelenti, hogy a jelen szerződésből fakadó kötelezettségeinek teljesítéséhez szükséges valamennyi vagyoni értékű joggal (szerzői jog, védjegy, szabadalom, használati minta, ipari minta, know-how stb.) rendelkezik. Vállalkozó szavatosságot vállal, hogy jelen szerződés teljesítését harmadik személy joga nem korlátozza, vagy akadályozza. Harmadik személy ilyen korlátozó vagy akadályozó igénnyel való fellépése esetén a Vállalkozó közvetlenül lép fel a Megrendelő jogos érdekei védelmében.

* 1. Vállalkozó köteles a szolgáltatás, annak bármely részének felhasználása során felmerülő szabadalmi, védjegy, ipari minta oltalmi jogok megsértéséből adódó és harmadik személy által támasztott, bíróság által jogerősen megítélt kártérítési igény esetén helytállni.

9.3 Vállalkozó a jelen szerződés alapján általa kidolgozott szoftver, módszerek és dokumentumok részeire területileg, időben és felhasználó számban korlátlan, határozatlan idejű, kizárólagos felhasználói jogot ad Megrendelő részére. Megrendelő a Vállalkozó egyedi engedélye nélkül jogosult a keletkezett szoftver, módszerek és dokumentumok átdolgozására, feldolgozására, egyéb módosítására, illetőleg arra, hogy ezen feladatok ellátására harmadik személlyel szerződést kössön. Vállalkozó átadja a fejlesztési dokumentációt, beleértve a kialakított rendszer forráskódját. A 3.1. pontban rögzített vállalkozói díj tartalmazza a Megrendelő kizárólagos felhasználói jogának ellenértékét is.

 9.4 Vállalkozó szavatolja, hogy a jelen szerződés alapján az általa kidolgozott műszaki tartalom megfelel a jelenlegi műszaki színvonalnak, a műszaki követelményeknek.

**10. Egyéb rendelkezések**

10.1.A Szerződőfelek a szerződést kizárólag írásban, a Szerződő felek képviselői által aláírt okirattal módosíthatják, a Kbt. 141. §-ában foglaltakra figyelemmel.

10.2. A Vállalkozó kijelenti, hogy az államháztartásról szóló 2011. évi CXCV. törvény szerinti átlátható szervezetnek minősül.

10.3. A Vállalkozó a 10.2. pont szerinti nyilatkozatában foglaltak változása esetén haladéktalanul köteles a változásról a Megrendelőt tájékoztatni. Amennyiben a Vállalkozó 10.2. pont szerinti nyilatkozata vagy jelen pont szerinti tájékoztatása valótlan tartalmú, a Megrendelő jelen szerződést azonnali hatállyal felmondja vagy – ha a szerződés teljesítésére még nem került sor – a szerződéstől azonnali hatállyal eláll.

10.5. Jelen szerződés bármely pontjának vagy rendelkezésének érvénytelensége nem jelenti a teljes szerződés érvénytelenségét, kivéve, ha az érvénytelennek minősülő rendelkezés vagy rész nélkül a felek a szerződést nem kötötték volna meg, vagy e rendelkezés, illetve rész hiányában a szerződés értelmetlenné vagy értelmezhetetlenné válna.

10.6. A Szerződő felek a jelen szerződésben nem szabályozott kérdések tekintetében a Ptk., az Infotv., a Kbt. és a szerzői jogról szóló 1999. évi LXXVI. törvény rendelkezéseit tekintik irányadónak.

10.7. A Szerződő felek rögzítik, hogy jelen szerződés mellékletei azok fizikai csatolása nélkül is a szerződés elválaszthatatlan részét képezik.

A Szerződő felek a jelen szerződést – annak elolvasása és értelmezése után –, mint akaratukkal mindenben megegyezőt – hat (6) példányban– helybenhagyólag aláírják.

1. melléklet : Műszaki leírás
2. melléklet: Megajánlott szakemberek
3. melléklet: Vállalkozó ajánlata
4. melléklet: Felelősségbiztosítás
5. melléklet: Átláthatósági nyilatkozat
6. melléklet: Titoktartási nyilatkozat

Budapest, 201.……………..

**Átláthatósági nyilatkozat**

 (a nyilatkozatot a szervezetnek, valamint a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezetnek is ki kell töltenie)

Alulírott … vezető tisztségviselő (név, beosztás), a

**Név: …**

**Székhely: ...**

**Cégjegyzékszám: …**

**Adószám: …**

képviseletében kijelentem, hogy szervezetünk

*a)* olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik,

*b)* olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

*ba)* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

*bb)* az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

*bc)* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

*bd)* a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a *ba), bb)* és *bc)* alpont szerinti feltételek fennállnak;

*c)* civil szervezet, vízitársulat, amely megfelel a következő feltételeknek:

*ca)* vezető tisztségviselői megismerhetők,

*cb)* a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

*cc)* székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van.

A b) pont alá tartozó gazdálkodó szervezetként tulajdonosi szerkezetünket a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja szerint meghatározott tényleges tulajdonosok megismerhetősége érdekében az alábbiakban bemutatjuk.

**Tulajdonosi szerkezetünk:**

(jogi személy vagy jogi személyiséggel nem rendelkező gazdálkodó szervezet esetén cégnév, székhely és cégjegyzékszám, magányszemély esetén név, lakcím, állampolgárság megjelölése szükséges)

c) pont alá eső szervezetként vezető tisztségviselőinket az alábbiakban bemutatjuk.

**Vezető tisztségviselőink:**

**név, lakcím, állampolgárság: ………………………………………….………………………**

**név, lakcím, állampolgárság: …………………………………….……………………………**

A fenti adatok alapján nyilatkozunk, hogy **átlátható szervezetnek minősülünk.**

**Kötelezettséget vállalunk arra, hogy a szervezetünkben bekövetkező, az átláthatóságot befolyásoló változás esetén haladéktalanul újabb átláthatósági nyilatkozatot teszünk.**

.................., 201.. ………………………….

……………………………….

 cégszerű aláírás

 (név, beosztás)

1. számú melléklet

**Titoktartási nyilatkozat**

A .... (székhely:…, cégjegyzékszám: …), mint Vállalkozó részéről kijelentjük, hogy

* a szerződésben meghatározott szolgáltatás nyújtásával kapcsolatban akár közvetlenül, akár a jogosultakon keresztül tudomásunkra jutott információt, adatot, ismeretet, (függetlenül annak megjelenési formájától) szigorúan bizalmasan kezeljük, azokat harmadik fél részére sem részben, sem egészben nem adjuk át, és hozzáférhetővé nem tesszük, a részünkre átadott adatokat, információt és ismeretet kizárólag az uniós pályázat keretében felmerülő feladatok megoldása érdekében használjuk fel,
* a szerződés teljesítése során tudomásunkra jutott államtitkot, szolgálati titkot képező információt kizárólag a vonatkozó jogszabályi rendelkezéseknek megfelelően kezelünk, a jogszabályokban foglalt adatkezelési feltételeket biztosítjuk,
* kötelezzük magunkat, hogy amennyiben a jelen nyilatkozatban foglaltakat megszegjük, úgy a titoktartási kötelezettség megszegésével okozott kárt a károsult számára megtérítjük.

Tudomásul vesszük, és kijelentjük, hogy a jelen nyilatkozatban foglaltak a létrejövő szerződésben azon kötelezettségeink részévé válnak, amelyek megsértése súlyos szerződésszegésnek minősül.

............., 201.. …….… hó….. nap

|  |
| --- |
| …………………………………………. |
|   cégszerű aláírás  |